રાજકોટના કાલાવાડ રોડ પર રવિવારે કાઠી યુવક પર તેના સગા માસીના દીકરાએ સરાજાહેર ગોળીબાર કરતા સમગ્ર વિસ્તારમાં અરેરાટી મચી ગઇ હતી. ગંભીર રીતે ઘાયલ શક્તિસિંહને સારવાર અર્થે હોસ્પિટલમાં લઇ જવામાં આવ્યા હતા. આરોપી યુવક અને માસીના દીકરા તેજસ ખાચરે પહેલા શક્તિસિંહ જયરાજસિંહ ખુમાણ સાથે મુલાકાત કરી હતી. બન્નેએ સાથે કોફી પીધી હતી, બાદમાં શક્તિસિંહ ફાકી બનાવી રહ્યાં હતા ત્યારે તેજસે તેમના પર દગો કરી ગોળીબાર કરી ફરાર થઇ ગયો હતો. ઘટનાની જાણ થયા બાદ પોલીસે આરોપી વિરુદ્ધ ગુનો નોંધ્યો છે અને તપાસ હાથ ધરી આરોપીને પકડવાની કવાયદ શરૂ કરી છે.